Case ID: 1137819
Sentence 42: Bu səbəbdən də kollegiya hesab edir ki, iddiaçının əmək kitabçasında qeyd olunan 1981-2006-cı illərdə işlədiyi dövrlərin mötəbərliyi şübhə altına alınmadığından, həmin dövrləri sosial sığorta stajına daxil etməklə aşağı məhkəmə instansiyaları düzgün nəticəyə gəlmişdir.İddiaçının işlədiyi peşələrin güzəştli peşə kimi Siyahıda nəzərdə tutulmaması ilə bağlı kassasiya şikayətində əks edilən mövqeyə gəlincə məhkəmə kollegiyası qeyd edir ki, Azərbaycan Respublikası Nazirlər Kabinetinin 1993-cü il 21 iyun tarixli 320 saylı qərarı ilə təsdiq edilmiş “Yeraltı işlərdə, əmək şəraiti xüsusilə zərərli və xüsusilə ağır olan işlərdə çalışanlara, dənizdə çalışan neftçilərə yaşa görə güzəştli şərtlərlə pensiya hüququ verən istehsalatların, işlərin, peşələrin, vəzifələrin və göstəricilərin 1 №-li Siyahısının 1-ci bölməsinin tikintidə, rekonstruksiyada, yenidən texniki təchizatda və əsaslı təmirdə: dağmədən yerlərində, metropolitenlərdə, yeraltı arxlarda, tunellərdə və s. yeraltı qurğularda yeraltı işlər adlanan bəndində texniki rəhbərlər, onların müavinləri (köməkçiləri) 1010300b—25047 kod ilə; idarə rəisləri, onların istehsalat, yeraltı tikinti üzrə müavinləri 1010300b—24088 kod ilə qeyd edilmişdir.